als_Latn dik_Latn sag_Latn
Fier, 2 vëllezërit rrahin vjehrrin e së motrës
Dy vëllezër nga Fieri kanë goditur me grushte vjehrrin e motrës së tyre, duke e lënë atë të plagosur.
Emiljano Zyka (foto 1), 29 vjeç, dhe Erildo Zyka (foto 2), 25 vjeç, pas sherrit kanë dhunuar 62-vjeçarin me iniciale J.S., banues në Patos, duke i shkaktuar dëmtime në fytyrë dhe trup.
62-vjeçari është dërguar në spitalin e Fierit për të marrë ndihmën mjekësore, ndërsa policia ka arrestuar dy vëllezërit Zyka.
Ndërkohë, kanë nisur hetimet për zbardhjen e plotë të ngjarjes, ndërsa materialet në ngarkim të dy vëllezërve i kaluan prokurorisë së rrethit për procedim të mëtejshëm penal për veprën penale “Dhunë në familje”.
Bëhet me dije se dy vëllezërit janë me origjinë nga Berati, por jetojnë në lagjen “Sheq i vogël” në Fier.
Nuk dihen arsyet e këtij konflikti, ndërsa dyshohen marrëdhëniet e tensionuara të krijuara mes familjeve të lidhura me krushqi. /Blitz.al/
als_Latn als_Latn als_Latn als_Latn als_Latn als_Latn als_Latn